
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1478 

29 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κατάργηση Νομικού Προσώπου «Δημοτικό Κολυμβη¬ 
τήριο Κερατσινίου». 1 

Κατάργηση Νομικού Προσώπου «Αθλητικός Οργανι¬ 
σμός Δήμου Κερατσινίου». 2 

Έγκριση του Οργανισμού Εσωτερικής Υπηρεσίας του 
Νομικού Προσώπου «Κέντρο Ανοιχτής Προστα¬ 
σίας Ηλικιωμένων (Κ.Α.Π.Η.)»του Δήμου Μαρώνει- 

ας Ν. Ροδόπης. 3 

Έγκριση τροποποίησης προγράμματος κυνηγίου 
Ελεγχόμενης Κυνηγετικής Περιοχής Αταλαντονή- 

σου, Κυνηγετικής περιόδου 2004 - 2005. 4 

Συγκρότηση τριμερούς Επιτροπής του άρθρ. 2 της υπ’ 
αριθ. 337410/10.7.1998 κοινής υπουργικής απόφα¬ 
σης . 5 


ΑΠΟΦΑΣΕΙ Σ 

Αριθ. 07/ΔΤΑ/10551 (1) 

Κατάργηση Νομικού Προσώπου «Δημοτικό Κολυμβητή¬ 
ριο Κερατσινίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 9 του Ν. 2503/1997 «Διοίκη¬ 
ση, Οργάνωση, στελέχωση Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

2. Τις διατάξεις του άρθρου 203 Π.Δ. 410/1995 (ΦΕΚ 
231 /Α’). 

3. Την υπ’ αριθμ. οικ. 16978/12.11.2003 απόφαση του Γε¬ 
νικού Γραμματέα Περιφέρειας Αττικής (ΦΕΚ 
1693/Β718.11.2003) «περί μεταβίβασης αρμοδιοτήτων και 
εξουσίας υπογραφής «Με εντολή Γενικού Γραμματέα» απο¬ 
φάσεων, εγγράφων και άλλων πράξεων στο Γ ενικό Διευθυ¬ 
ντή Περιφέρειας». 

4. Την υπ’ αριθμ. 17275/6.12.1999 απόφαση Γενικού 
Γ ραμματέα Περιφέρειας Αττικής σχετικά με τη σύσταση 
ιδίου Νομικού Προσώπου «Δημοτικό Κολυμβητήριο Κε¬ 
ρατσινίου». 

5. Την υπ’ αριθμ. 161/2004 απόφαση του Δημοτικού 


Συμβουλίου Κερατσινίου σχετικά με την κατάργηση του 
οικείου Νομικού Προσώπου. 

6. Τη σύσταση της Δημοτικής Επιχείρησης Αθλητισμού 
Δήμου Κερατσινίου (ΔΕΑΔΗΚ) (ΦΕΚ 1930/τ.Β'/ 

24.12.2003) , η οποία υποκαθιστά τη λειτουργία των έως 
τώρα υπαρχόντων ΝΠΔΔ «Αθλητικός Οργανισμός Δ. Κε¬ 
ρατσινίου» και «Δημοτικό Κολυμβητήριο Κερατσινίου», 
αποφασίζουμε: 

Καταργούμε το Νομικό Πρόσωπο «Αθλητικός Οργανι¬ 
σμός Δήμου Κερατσινίου». 

Τις αρμοδιότητές του αναλαμβάνει η νεοσύστατη Δη¬ 
μοτική Επιχείρηση Αθλητικού Οργανισμού Κερατσινίου 
(ΔΕΑΔΗΚ). 

Τα περιουσιακά στοιχεία του Νομικού Προσώπου από 
τη δημοσίευση της κατάργησής του περιέρχονται στο Δή¬ 
μο Κερατσινίου. 

Το χρηματικό υπόλοιπο έτους 2004 περιέρχεται στο Δή¬ 
μο για την εκπλήρωση υποχρεώσεων έναντι τρίτων κ.λπ. 
δικαιούχων. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού, ούτε 
εις βάρος του προϋπολογισμού του νομικού προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 15 Σεπτεμβρίου 2004 

Με εντολή Γενικού Γ ραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 
-♦- 

Αριθ. 07/ΔΤΑ/10555 (2) 

Κατάργηση Νομικού Προσώπου «Αθλητικός Οργανι¬ 
σμός Δήμου Κερατσινίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 9 του Ν. 2503/1997 «Διοίκη¬ 
ση, Οργάνωση, στελέχωση Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

2. Τις διατάξεις του άρθρου 203 Π.Δ. 410/1995 (ΦΕΚ 
231 /Α’). 

3. Την υπ’ αριθμ. οικ. 16978/12.11.2003 απόφαση του Γε¬ 
νικού Γραμματέα Περιφέρειας Αττικής (ΦΕΚ 1693/Β7 

18.11.2003) «περί μεταβίβασης αρμοδιοτήτων και εξουσίας 

υπογραφής «Με εντολή Γενικού Γραμματέα» αποφάσεων, 
εγγράφων και άλλων πράξεων στο Γενικό Διευθυντή Περι¬ 
φέρειας». 

4. Την υπ’ αριθμ. 13183/26.7.1988 απόφαση Νομάρχη 
Πειραιά σχετικά με τη σύσταση ιδίου Νομικού Προσώπου 
«Αθλητικός Οργανισμός Δήμου Κερατσινίου». 

5. Την υπ’ αριθμ. 160/2004 απόφαση του Δημοτικού 
Συμβουλίου Κερατσινίου σχετικά με την κατάργηση του 
οικείου Νομικού Προσώπου. 

6. Τη σύσταση της Δημοτικής Επιχείρησης Αθλητισμού 
Δήμου Κερατσινίου (ΔΕΑΔΗΚ) (ΦΕΚ 1930/τ. Β'/ 
24.12.2003), η οποία υποκαθιστά τη λειτουργία των έως 
τώρα υπαρχόντων ΝΠΔΔ «Αθλητικός Οργανισμός Δ.Κε¬ 
ρατσινίου» και «Δημοτικό Κολυμβητήριο Κερατσινίου», 
αποφασίζουμε: 

Καταργούμε το Νομικό Πρόσωπο «Δημοτικό Κολυμβη¬ 
τήριο Κερατσινίου». 

Τις αρμοδιότητές του αναλαμβάνει η νεοσύστατη Δη¬ 
μοτική Επιχείρηση Αθλητικού Οργανισμού Κερατσινίου 
(ΔΕΑΔΗΚ). 

Τα περιουσιακά στοιχεία του Νομικού Προσώπου από 
τη δημοσίευση της κατάργησήςτου περιέρχονται στο Δή¬ 
μο Κερατσινίου. 

Το χρηματικό υπόλοιπο έτους 2004 περιέρχεται στο Δή¬ 
μο για την εκπλήρωση υποχρεώσεων έναντιτρίτων κλπ δι¬ 
καιούχων. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού, ούτε 
εις βάρος του προϋπολογισμού του νομικού προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 15 Σεπτεμβρίου 2004 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗ ΜΑΣ 
-♦- 

Αριθ. 7023 (3) 

Έγκριση του Οργανισμού Εσωτερικής Υπηρεσίας του 
Νομικού Προσώπου «Κέντρο Ανοιχτής Προστασίας 
Ηλικιωμένων (Κ.Α.Π.Η.)»του Δήμου ΜαρώνειαςΝ. Ρο¬ 
δόπης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 12 και 318 του Ν. 1188/1981 
«Περίτου κώδικα κατάστασης προσωπικού ΟΤΑ» όπως αντι- 
καταστάθηκαν μετις όμοιες των Ν. 1832/1989 και 2307/1995, 
του Ν. 2190/1994 και των Π.Δ. 37α/1987 και 22/1990. 

2. Το άρθρο 9του Ν. 2503/1997. 

3. Την υπ’ αριθμ. 2550/1.10.2003 απόφαση του 
Γεν.Γραμ. Περ/ρειας περί μεταβίβασης αρμοδιότητας 
υπογραφής (ΦΕΚ 1558/τ.Β’/27.10.2003). 

4. Την υπ’ αριθμ. 8106/22.11.2001 απόφασή μας με την 
οποία συστήθηκε Νομικό Πρόσωπο με την επωνυμία «Κέ¬ 
ντρο Ανοιχτής Προστασίας Ηλικιωμένων (Κ.Α.Π.Η.) Δή¬ 
μου Μαρώνειας» (ΦΕΚ 1682/18.12.2001). 

5. Την υπ’ αριθμ. 63/2002 απόφαση του Δημοτικού Συμ¬ 
βουλίου Μαρώνειας καθώς και την 46/29/16.7.2002 σύμ¬ 
φωνη γνωμοδότηση του Υπηρεσιακού Συμβουλίου του 
άρθρου 37του Ν. 2190/1994, αποφασίζουμε: 


Εγκρίνουμε την υπ’ αριθμ. 63/2002 απόφαση του Δημο¬ 
τικού Συμβουλίου Μαρώνειας, που αφοράτην ψήψισητου 
Οργανισμού Εσωτερικής Υπηρεσίας του Νομικού Προ¬ 
σώπου «Κέντρο Ανοιχτής Προστασίας Ηλικιωμένων 
(Κ.Α.Π.Η.) Δήμου Μαρώνειας», ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ Κ.Α.Π.Η ΔΗΜΟΥ ΜΑΡΩΝΕΙΑΣ 
ΟΡΓΑΝΩΤΙΚΟ ΣΧΗΜΑ: ΤΜΗΜΑ 

Άρθρο 1 

Τ ο τμήμα της Υπηρεσίας του Κ.Α. Π. Η. θα έχειτα εξής μη 
αυτοτελή γραφεία: 

1. Γ ραφείο Διοίκησης και Προσωπικού - Κοινωνικής Ερ¬ 
γασίας 

Στην αρμοδιότητα του γραφείου αυτού ανήκουν τα 
αφορούντα στο προσωπικό, την γραμματειακή υποστήρι¬ 
ξη καθώς και στην παροχή κοινωνικών υπηρεσιών. 

Συνεργάζεται με τα μέλη με σκοπό να συμβάλλει στην 
αντιμετώπιση τυχόν ψυχολογικών ατομικών ή οικογενεια¬ 
κών προβλημάτων, σεβόμενος την προσωπικότητα, την 
αξιοπρέπεια και τα δικαιώματα του μέλους. 

Συνεργάζεται με το υπόλοιπο προσωπικό του Κέντρου 
και έχει την διοικητική ευθύνη της εύρυθμης λειτουργίας 
του Κέντρου. 

Συνεργάζεται με την Διοίκηση του Κέντρου και έχει την ευ¬ 
θύνη για την οργάνωση, εκπαίδευση και αξιοποίηση των εθε¬ 
λοντών καθώς και την παρακολούθηση της πρακτικής άσκη¬ 
σης των σπουδαστών των Σχολών Κοινωνικής Εργασίας. 

Έχει την ευθύνη της επικοινωνίας με τους τοπικούς πα¬ 
ράγοντες της περιοχής και της Κοινότητας που λειτουρ¬ 
γεί με σκοπό τη διαφώτιση και συμμετοχή τους στο πρό¬ 
γραμμα. 

Οργανώνει σύμφωνα με το εγκεκριμένο πρόγραμμα, τις 
διάφορες εκδηλώσεις. Ψυχαγωγικές, μορφωτικές κ.λ.π. 
του Κέντρου στα πλαίσια καλής συνεργασίας με τους Δη¬ 
μότες ή ιδιώτες εθελοντές, εφόσον υπάρχουν και με τα 
μέλη και γενικά αντιμετωπίζει κάθε έκτακτο θέμα που 
αφορά στην λειτουργία του Κέντρου μας. 

Αντιμετωπίζει τα θέματα που έχουν σχέση με την παρα¬ 
κολούθηση της υπηρεσιακής κατάστασης των υπαλλή¬ 
λων που θα υπηρετούν και την οικονομική και ταμειακή 
λειτουργία του Κ.Α.Π.Η. καθώς και όλες τις γραφικές ερ¬ 
γασίες αυτού. 

Προσφέρει υπηρεσίες κυρίως στο σπίτι των μελών, 
αφού διαπιστωθούν ανάγκες μετά από έρευνα. 

Η βοήθεια συνίσταται στην παροχή υπηρεσιών μέσα 
στο σπίτι, αλλά και διάφορες άλλες μικροεξυπηρετήσεις 
έξω από αυτό. 

Μεριμνά και έχειτην ευθύνη γιατην καθαριότητα και τον 
ευπρεπισμό όλων των χωρών του Κ.Α.Π.Η. 

2. Γ ραφείο Ιατροφαρμακευτικής Περίθαλψης - Φυσικο¬ 
θεραπείας - Εργοθεραπείας 

Συνεργάζεται με τους ιατρούς που επισκέπτονται το 
Κ.Α.Π.Η. και παρέχουν τις ιατροφαρμακευτικές υπηρε¬ 
σίες τους στα μέλη. 

Φυλάσσει και διαχειρίζεται το υγειονομικό υλικό. 

Επισκέπτεται τα μέλη στο σπίτι τους όταν υπάρχει ανά¬ 
γκη. 

Παρέχει νοσηλευτικές οδηγίες και συμβουλές. 

Έχει την ευθύνη της πρακτικής άσκησης των σπουδα¬ 
στών της ανάλογης ειδικότητας. 

Εκτελεί την φυσιοθεραπευτική αγωγή στα μέλη που 

έχουν ανάγκη κατόπιν γραπτής εντολής του γιατρού (ορ¬ 
θοπεδικού). 

Πραγματοποιεί την φυσιοθεραπευτική αγωγή στο σπί¬ 
τι του μέλους που αδυνατεί να επισκεφτεί το φυσικοθε- 
ραπευτήριο του Κέντρου μας, μόνο σε ειδικές και έκτα¬ 
κτες περιπτώσεις όταν το κρίνει ο γιατρός. 

Οργανώνει ομιλίες που έχουν σχέση με τη φυσική κατά¬ 
σταση των ηλικιωμένων και της φυσικοθεραπείας σαν 
πρόληψη. 

Δραστηριοποιεί τα μέλη για δημιουργική απασχόληση 
και παραγωγικό έργο. 

Βοηθά τα μέλη στην άσκηση για αυτοεξυπηρέτηση. 
Παρέχει υπηρεσίες στο σπίτι του μέλους όταν υπάρχει 
ειδική ανάγκη. 

Προϊστάμενος όλων των υπηρεσιών του Ν.Π. είναι ο 
εκάστοτε Πρόεδρος του Διοικητικού Συμβουλίου του 
Κ.Α.Π.Η. 

Άρθρο 2 

Επιλογή Προϊστάμενων 

Στο τμήμα της υπηρεσίας του Κ.Α.Π.Η. θα προΐσταται 
υπάλληλος του κλάδου ΤΕ2 ελλείψει του κλάδου ΤΕ6 ή 
ΤΕ8 ή ΤΕ10 ή ΤΕ18 κατά τα οριζόμενα στις ισχύουσες δια¬ 
τάξεις. 

Άρθρο 3 

Οι θέσεις του προσωπικού του Κ.Α.Π.Η. του Δήμου Μα- 
ρώνειας διαρθρώνονται και διαβαθμίζονται σε κλάδους 
και βαθμούς ως κατωτέρω: 
α) Διοικητικό Προσωπικό 
Κατηγορία ΤΕ 

Κλάδος ΤΕ2 Κοινωνικών Λειτουργών. Δύο (2) θέσεις με 
εισαγωγικό βαθμό Δ’ και καταληκτικό βαθμό τον βαθμό Α’. 
Κατηγορία ΔΕ 

Κλάδος ΔΕΙ Διοικητικού. Μια (1) θέση με εισαγωγικό 
βαθμό Δ' και καταληκτικό βαθμό τον βαθμό Α' 
β) Υγειονομικό Προσωπικό 
Κατηγορία ΤΕ 

Κλάδος ΤΕ6 Επισκεπτριών Αδελφών ή κλάδος ΤΕ8 
Αδελφών Νοσοκόμων. Δύο (2) θέσεις με εισαγωγικό βαθ¬ 
μό Δ'και καταληκτικό βαθμό τον βαθμό Α’. 

Κλάδος ΤΕ10 Φυσικοθεραπευτών. Δύο (2) θέσεις με ει¬ 
σαγωγικό βαθμό Δ’ και καταληκτικό βαθμό τον βαθμό Α’. 

Κλάδος ΤΕ18 Εργοθεραπευτών. Μια (1) θέση με εισα¬ 
γωγικό βαθμό Δ’ και καταληκτικό βαθμό τον βαθμό Α’. 
γ) Τεχνικό-Υγειονομικό και Γεωπονικό Προσωπικό 
Κατηγορία ΥΕ 

Κλάδος ΥΕ15 Οικογενειακών Βοηθών. Τρεις (3) θέσεις 
με εισαγωγικό βαθμό Ε' και καταληκτικό βαθμό τον βαθ¬ 
μό Β'. 

Άρθρο 4 

Για τον τρόπο διορισμού, τα καθήκοντα, τους περιορι¬ 
σμούς, το χρόνο εργασίας την αστική ευθύνη, τα δικαιώμα¬ 
τα, τις άδειες, τις μεταβολές υπηρεσιακής κατάστασης, τα 
πειθαρχικά, εφαρμόζονται τα οριζόμενα στις εκάστοτε 
ισχύουσες διατάξεις για το προσωπικό τον Ο.Τ.Α. και των 
διατάξεωνπου αφορούντουςΔημοσίους υπαλλήλους. 

Άρθρο 5 

Αρμοδιότητες - καθήκοντα προσωπικού 

1. ΤΕ2 Κοινωνικών Λειτουργών 

α) Συνεργάζεται μετά μέλη με σκοπό να συμβάλλει στην 


αντιμετώπιση τυχόν ψυχολογικών ατομικών ή οικογενεια¬ 
κών προβλημάτων, σεβόμενος την προσωπικότητα, την 
αξιοπρέπεια και τα δικαιώματα του μέλους. 

β) Συνεργάζεται με το υπόλοιπο προσωπικό του Κέ¬ 
ντρου και έχει την διοικητική ευθύνη της εύρυθμης λει¬ 
τουργίας του Κέντρου. 

γ) Συνεργάζεται με τη Διοίκηση του Κέντρου και έχει την 
ευθύνη για την οργάνωση, εκπαίδευση και αξιοποίηση 
των εθελοντών καθώς και την παρακολούθηση της πρα¬ 
κτική άσκησης των σπουδαστών των Σχολών Κοινωνικής 
Εργασίας. 

δ) Έχει την ευθύνη επικοινωνίας με του τοπικούς παρά¬ 
γοντες της περιοχής και της Κοινότητας που λειτουργεί 
με σκοπό τη διαφώτιση και συμμετοχή τους στο πρό¬ 
γραμμα. 

ε) Οργανώνει σύμφωνα με το εγκεκριμένο πρόγραμμα, 
τις διάφορες εκδηλώσεις. Ψυχαγωγικές, μορφωτικές 
κ.λ.π. του Κέντρου στα πλαίσια καλής συνεργασίας με 
τους Δημότες ή ιδιώτες εθελοντές, εφόσον υπάρχουν και 
με τα μέλη και γενικά αντιμετωπίζει κάθε έκτακτο θέμα 
που αφορά τη λειτουργία του Κέντρου μας. 

2. ΤΕ6 Επισκεπτριών Αδελφών ή κλάδος ΤΕ8 Αδελφών 
Νοσοκόμων 

α) Βοηθά τον ιατρό, όταν αυτός συνεργάζεται με το 
Κ.Α.Π.Η. τις ημέρες και ώρες που λειτουργεί το ιατρείο. 

β) Με το γιατρό έχειτην ευθύνη για τη φύλαξη καιτη δια¬ 
χείριση του φαρμακευτικού και υγειονομικού υλικού του 
Κέντρου. 

γ) Επισκέπτεται τα μέλη στο σπίτι τους και παρέχει νο¬ 
σηλευτικές φροντίδες και οδηγίες επιλαμβάνεται θέματα 
υγείας που αφορούν και τα υπόλοιπα μέλη της οικογένει¬ 
ας του μέλους που έχει σχέση με αυτό. 

δ) Επισημαίνει τις περιπτώσεις των μελών που χρειάζο¬ 
νται οδηγίες και παρέχει πληροφορίες σχετικά με θέματα 
ατομικής και δημόσιας υγείας. 

ε) Έχει την ευθύνη για την πρακτική άσκηση των σπου¬ 
δαστών των ΤΕΙ την ανάλογης ειδικότητας. 

3. ΤΕ10 Φυσιοθεραπευτικών 

α) Ύστερα από γραπτή εντολή του ιατρού εφαρμόζει 
φυσιοθεραπευτική αγωγή στα μέλη του Κέντρου που 
έχουν ανάγκη από αυτήν. 

β) Η φυσιοθεραπευτική αγωγή μπορεί να εκτελεστεί 
στο σπίτι μελών μόνο σε έκτακτες και ειδικές ανάγκες 
τους όταν το κρίνει ο γιατρός, και όταν το μέλος αδυνατεί 
να επισκεφτεί το φυσικοθεραπευτήριο του Κ.Α.Π.Η. 

γ) Οργανώνει ομιλίες με θέματα ενημέρωσης γύρω από 
τη φυσική κατάσταση των ηλικιωμένων και της φυσικοθε¬ 
ραπείας σαν πρόληψη. 

Έχει την ευθύνη της πρακτικής άσκησης των σπουδα¬ 
στών της αναλόγου με αυτήν ειδικότητας. 

4. ΤΕΙ8 Εργοθεραπευτών 

α) Έχει ως έργο την αξιοποίηση και τη δραστηριοποίη- 
σητου μέλους για δημιουργική απασχόληση και παραγω¬ 
γικό έργο με σκοπό και την οικονομική του ενίσχυση. 

β) Βοηθά το μέλος στην άσκηση για αυτοεξυπηρέτηση 
και στην ανάπτυξη ειδικών ενδιαφερόντων. 

γ) Ο εργοθεραπευτής μπορεί να παρέχειτις υπηρεσίες 
του και στο σπίτι του μέλους όταν υπάρχει ειδική ανάγκη. 

δ) Έχει την ευθύνη της πρακτικής άσκησης των σπου¬ 
δαστών της ανάλογης με αυτήν ειδικότητας. 

5. ΔΕΙ Διοικητικός 

Αντιμετωπίζει τα θέματα που έχουν σχέση με την παρα¬ 
κολούθηση της υπηρεσιακής κατάστασης των υπαλλή- 

λων που θα υπηρετούν και την οικονομική και ταμειακή 
λειτουργία του Κ.Α.Π.Η. καθώς και όλες τις γραφικές ερ¬ 
γασίες αυτού. 

6. ΥΕ15 Οικογενειακών Βοηθών 

α) Η οικογενειακή βοηθός προσφέρει τις υπηρεσίες της 
κυρίως στο σπίτι των μελών, αφού προηγηθεί έρευνα του 
Κοινωνικού Λειτουργού και διαπιστωθούν ανάγκες, μέλη 
που ζουν μόνοι τους και χρειάζονται βοήθεια. Η βοήθεια 
συνίσταται στην παροχή υπηρεσιών μέσα στο σπίτι όπως 
είναι π.χ. ελαφρύ μαγείρεμα, καθαριότητα, προμήθεια 
τροφίμων και διάφορες άλλες μικροεξυπηρετήσεις έξω 
από το σπίτι όπως π.χ. τακτοποίηση λογαριασμών ΔΕΗ, 
ΟΤΕ, συνοδεία μελών στο Κ.Α.Π.Η. 

β) Μεριμνά και έχει την ευθύνη για την καθαριότητα και 
τον ευπρεπισμό όλων των χωρών του Κ. Α. Π. Η. 

Τέλος όλες οι ειδικότητες του Κ.Α.Π.Η. αποτελούν μια 
επιστημονική ομάδα η οποία σε συνεργασία με την διοί¬ 
κηση του Κέντρου και τα μέλη οργανώνει εκδηλώσεις και 
συμμετέχει σ’ όλα τα γενικά προγράμματα του Κ.Α.Π.Η. 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Από την ψήφιση του παραπάνω Οργανισμού Εσωτερι¬ 
κής Υπηρεσίας δεν προκαλείται δαπάνη σε βάρος του 
Προϋπολογισμού του οικ. έτους 2004 επειδή δεν προ¬ 
σλαμβάνεται υπάλληλος και τα επόμενα έτη θα προκλη- 
θεί δαπάνη εφόσον προσληφθούν όλοι το ύψος της οποί¬ 
ας δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 15 Σεπτεμβρίου 2004 

Με εντολή Γενικού Γραμματέα Περιφέρειας 
Ο Διευθυντής κ.α.α. 

Λ. ΤΑΤΣΙΔΗΣ 
-♦- 

Αριθ. 2888 (4) 

Έγκριση τροποποίησης προγράμματος κυνηγίου Ελεγ¬ 
χόμενης Κυνηγετικής Περιοχής Ατάλαντο νήσου, Κυ¬ 
νηγετικής περιόδου 2004 - 2005. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/1997 «Διοίκηση - Οργάνω¬ 
ση - στελέχωση της Περιφέρειας κ.λ.π.». 

2. Τις διατάξεις των άρθρων 253 και 254 του Ν.Δ. 
86/1969 «Περί Δασικού Κώδικα» όπως έχουν αντικατα- 
σταθεί αντίστοιχα με τα άρθρα 3 και 4 του Ν. 177/1975. 

3. Τις διατάξεις του άρθρου 3 του Π.Δ. 453/Τα-2415/ 
1977 «περί ελεγχόμενων Κυνηγετικών περιοχών και των 
όρων και προϋποθέσεων ασκήσεως Θήρας σ’ αυτές». 

4. Τις υπ’ αριθμ. 103803/3872/22.7.2002 και 101729/ 
2252/10.5.2004 διαταγές του Υπ. Αγροτικής Ανάπτυξης 
και Τροφίμων «Πρόγραμμα κυνηγίου Ε.Κ.Π στονησι'Ατα- 
λαντονήσι». 

5. Την υπ’ αριθμ. 235228/5821/1977 απόφαση του 
Υπουργού Γεωργίας «Περί χαρακτηρισμού και ιδρύσεως 
Ε.Κ.Π. στο νησί Αταλαντονήσι». 

6. Την υπ’ αριθ. 1526/5.4.2004 απόφαση του Γεν. Γραμ. 
Περιφέρειας Στερεάς Ελλάδας «Περί μεταβίβασης αρμο¬ 
διοτήτων στους Προϊσταμένους των Δασικών Υπηρεσιών». 

7. Το πρόγραμμα Κυνηγίου που συντάχθηκε και υπο¬ 


βλήθηκε σε μας από το Δασαρχείο Αταλάντης με την υπ’ 
αριθ. 3169/23.8.2004 αναφορά του. 

8. Την πρόταση τροποποίησης προγράμματος Ε.Κ.Π. 
Αταλαντονήσου που συντάχθηκε και υποβλήθηκε σε εμάς 
από το Δασαρχείο Αταλάντης με την υπ’ αριθμ. 
3417/19.9.2004 αναφορά του, αποφασίζουμε: 

Εγκρίνουμε την πρόταση Τροποποίησης Προγράμμα¬ 
τος της Ελεγχόμενης Κυνηγετικής Περιοχής Αταλαντο¬ 
νήσου, Κυνηγετικής περιόδου 2004 - 2005 ως ακολού¬ 
θως: 

ΠΡΟΓΡΑΜΜΑ ΚΥΝΗΓΙΟΥ 
Ελεγχόμενης Κυνηγητικής Περιοχής (Ε.Κ.Π.) 

Αταλαντονήσου κυνηγετικής περιόδου 2004-2005. 

Άρθρο 1 

Για να αποκτήσει κανείς το δικαίωμα κυνηγίου στην κυ¬ 
νηγετική Περιοχή Αταλαντονήσου, απαιτούνται: 

1.1. Κατοχή κοινής αδείας κυνηγίου, ήτοι Τοπικής, Πε¬ 
ριφερειακής ή Γενικής, που να ισχύει και για το Νομό 
Φθιώτιδας. 

1.2. Η απόκτηση Ειδικής άδειας για το κυνήγι στην Ελεγ¬ 
χόμενη Κυνηγετική περιοχή. 

Άρθρο 2 

Γ ια να αποκτήσει ο ενδιαφερόμενος κυνηγός την Ειδική 
άδεια, πρέπει να υποβάλει στο Δασαρχείο Αταλάντης: 

2.1. α) Αίτηση στην οποία θα αναγράφεται το επώνυμο, 
το όνομα του πατέρα, ο τόπος και η δ/νση κατοικίας, ο 
αριθμός αστυνομικής ταυτότητας, ο αριθμός αδείας κυ¬ 
νηγίου, το είδος της (Τοπική, Περιφερειακή, Γενική) και η 
δασική αρχή που την εξέδωσε, καθώς και το είδος (πτε¬ 
ρωτά ή τριχωτά) κυνηγίου που επιθυμεί. 

β) Την άδεια Θήρας που εκδόθηκε σύμφωνα με τις διατά¬ 
ξεις του άρθρ. 262 του Ν.Δ. 86/69, η υπεύθυνη Δήλωση του 
άρθρου 8 Ν. 1599/1986 στην οποία θα αναγράφεται η χρο¬ 
νολογία, ο αριθμός και η Δασική Αρχή που την εξέδωσε. 

2.2. Η τιμή της ειδικής άδειας, καθορίζεται ως εξής: 

2.2. α. Για την πρώτη και δεύτερη ημέρα κυνηγίου πτε¬ 
ρωτών θηραμάτων και αγριοκούνελου: 

2.2. α. 1. Για όλους τους Έλληνες κυνηγούς και τους ξέ¬ 
νους υπηκόους κρατών μελών της Ευρωπαϊκής Ένωσης 
και τους υπηκόους άλλων κρατών που διαμένουν στη χώ¬ 
ρα μας πέραν της Ιδετίας καθώς και τους διπλωματικούς 
υπαλλήλους ευρώ 55 (πλέον Φ.Π.Α. 18%). 

Η ιδιότητα διπλωματικών υπαλλήλων θα πιστοποιείται 
από την αρμόδια Προξενική Αρχή, η δε παραμονή και ερ¬ 
γασία πέραν της 1 δετίας των αλλοδαπών θα βεβαιώνεται 
από την υποδιεύθυνση Αλλοδαπών του Υπουργείου Δη¬ 
μοσία Τάξης. 

2.2. α.2. Γιατους υπηκόους λοιπών ξένων κρατών(εκτός 
Ε.Ε.), οι οποίοι έρχονται στην χώρα μας να κυνηγήσουν 
χρειάζεται: 

• Γ ενική άδεια που θα εκδίδεται από την υπηρεσία μας 
με καταβολή τελών όπως αυτά ορίζονται με την ετήσια 
απόφαση ρύθμισης θεμάτων Θήρας του Υπουργείου 
Αγροτ. Αν. και Τροφίμων. 

• Ειδική άδεια Ευρώ 65 (πλέον Φ.Π.Α. 18%). 

2.2. β. Για τις ημέρες πέραν της πρώτης και της δευτέ- 
ρας κυνηγίου πτερωτών θηραμάτων και αγριοκούνελα: 

2.2. β.1. Για όλους τους Έλληνες κυνηγούς και τους ξέ¬ 
νους υπηκόους κρατών μελών της Ευρωπαϊκής Ένωσης 
και τους υπηκόους άλλων κρατών που διαμένουν στη χώ¬ 
ρα μας πέραν της Ιδετίας καθώς και τους διπλωματικούς 

υπαλλήλους ευρώ 35 (πλέον Φ.Π.Α. 18%). Εκτός από τους 
Έλληνες κυνηγούς που κατοικούν στο Ν. Φθιώτιδας 25 
ευρώ (πλέον Φ.Π.Α. 18%). 

Η ιδιότητα διπλωματικών υπαλλήλων θα πιστοποιείται 
από την αρμόδια Προξενική Αρχή, η δε παραμονή και ερ¬ 
γασία πέραν της 1 δετίας των αλλοδαπών θα βεβαιώνεται 
από την υποδιεύθυνση Αλλοδαπών του Υπουργείου Δη¬ 
μοσία Τάξης. 

2.2. β.2. Γιατους υπηκόους λοιπών ξένων κρατών (εκτός 
Ε.Ε.) οι οποίοι έρχονται στη χώρα μας να κυνηγήσουν 
χρειάζεται: 

• Γ ενική άδεια που θα εκδίδεται από την υπηρεσία μας 
με καταβολή τελών όπως αυτά ορίζονται με την ετήσια 
απόφαση ρύθμισης θεμάτων Θήρας του Υπουργείου 
Αγροτ. Αν. και Τροφίμων 

• Ειδική άδεια ευρώ 50 (πλέον Φ.Π.Α. 18%). 

2.2. γ. Για όλες τις ημέρες που θα διεξαχθεί το κυνήγι 
του Αίγαγρου: 

2.2. γ.1. Για όλους τους Έλληνες κυνηγούς και τους ξέ¬ 
νους υπηκόους κρατών μελών της Ευρωπαϊκής Ένωσης 
και τους υπηκόους άλλων κρατών που διαμένουν στη χώ¬ 
ρα μας πέραν της 1 δετίας καθώς και τους διπλωματικούς 
υπαλλήλους ευρώ 45 (πλέον Φ.Π.Α. 18%). 

Η ιδιότητα διπλωματικών υπαλλήλων θα πιστοποιείται 
από την αρμόδια Προξενική Αρχή, η δε παραμονή και ερ¬ 
γασία πέραν της 1 δετίας των αλλοδαπών θα βεβαιώνεται 
από την υποδιεύθυνση Αλλοδαπών του Υπουργείου Δη¬ 
μοσία Τάξης. 

2.2. γ.2. Γ ιατους υπηκόους λοιπών ξένων κρατών (εκτός 
Ε.Ε.) οι οποίοι έρχονται στη χώρα μας να κυνηγήσουν 
χρειάζεται: 

• Γ ενική άδεια που θα εκδίδεται από την υπηρεσία μας 
με καταβολή τελών όπως αυτά ορίζονται με την ετήσια 
απόφαση ρύθμισης θεμάτων Θήρας του Υπουργείου 
Αγροτ. Αν. και Τροφίμων. 

• Ειδική άδεια ευρώ 55 (πλέον Φ.Π.Α. 18%). 

2.3. Η ειδική άδεια ισχύει για την ημερομηνία που ανα¬ 
γράφεται σ’ αυτή. 

2.4. Το κυνήγι του Αίγαγρου θα γίνει κατά ομάδες κυνη¬ 
γών που μπορεί να είναι μέχρι τέσσερα (4) άτομα Επιση- 
μαίνεται δε, ότι δεν μπορούν να κυνηγήσουν τον Αίγαγρο 
πάνω από δύο (2) ομάδες την ίδια μέρα. 

2.5. Αν οι ενδιαφερόμενοι κυνηγοί επιθυμούν να κυνη¬ 
γήσουν με άλλους κυνηγούς, το πολύ μέχρι τρεις (3), πρέ¬ 
πει ο καθένας χωριστά να συνυποβάλλει τα δικαιολογητι- 
κά που καθορίζονται στο άρθρο 2 παρ. 2.1 .αβ και να ανα¬ 
γράφονται στην αίτηση του καθενός χωριστά τα ονόματα 
και των υπολοίπων της παρέας. 

2.6. Ο κυνηγός που τήρησε τη διαδικασία του άρθρου 
αυτού, παίρνει σειρά προτεραιότητας κυνηγίου στην 
Ε.Κ.Π., η δε αίτησή του καταχωρείται σε ειδικό βιβλίο του 
Δασαρχείου. 

2.7. Ο επόπτης της Ε.Κ.Π. καθορίζει την ημερομηνία κυ¬ 
νηγίου , για κάθε ενδιαφερόμενο, τον αριθμό των κυνηγών 
σε κάθε είσοδο κ.λπ. 

2.8. Ο ενδιαφερόμενος κυνηγός μπορεί να υποβάλλει 
αίτηση για σειρά προτεραιότητας από την 1 Ιανουάριου 
του έτους της Κυνηγετικής περιόδου και να ακολουθήσει 
τη λοιπή διαδικασία αργότερα (δηλ. μετά τη θεώρηση της 
κοινής άδειας κυνηγίου). Κάθε αίτηση πρωτοκολλείται, 
δίδεται η σειρά προτεραιότητας και καταχωρείται σε ειδι¬ 
κά βιβλία. 


Άρθρο 3 

3.1. Ο κυνηγός που δεν ακολούθησε την διαδικασία του 
άρθρου 2 του Προγράμματος αυτού, δεν έχει κανένα δι¬ 
καίωμα κυνηγίου στην Ε.Κ.Π. 

3.2. Στην περίπτωση που ο κυνηγός δεν παρουσιασθεί 
την ημέρα που ορίσθηκε να κυνηγήσει, τότε μπορεί να 
ορισθεί γι’ αυτόν από την Υπηρεσία άλλη μέρα και αν δεν 
παρουσιασθεί ξανά, τότε το τέλος χάνεται υπέρ του ΚΕΦ 
ΘΗΡΑΣ και η αίτηση του μπαίνει στο Αρχείο. 

3.3. Αν για οποιαδήποτε αιτία, ύστερα από εισήγηση του 
Επόπτη της Ε.Κ.Π. απαγορευθεί το κυνήγι, η Υπηρεσία 
δεν φέρει καμία ευθύνη παρά μόνο να επιστρέφει στους 
κυνηγούς τα χρη ματικά ποσά επιβαρυνόμενα με τα έξοδα 
αποστολής κατά την διαδικασία περί επιστροφής εσόδων 
ως αχρεωστήτως καταβληθέντων. 

Άρθρο 4 

4.1. Με βάση το βιβλίο προτεραιότητας κυνηγίου, ο 
Επόπτης της Ε.Κ.Π. καταρτίζει τις ονομαστικές καταστά¬ 
σεις των κυνηγών κατά ημερομηνίες. Ο ενδιαφερόμενος 
κυνηγός οφείλει να τηλεφωνήσει στο Δασαρχείο Αταλά¬ 
ντης, δέκα (10) ημέρες μετά την υποβολή της αιτήσεως, 
στα τηλέφωνα 22330-22171 και 22330-22268, για να μά¬ 
θει την ημερομηνία κυνηγίου που καθορίσθηκε γι’ αυτόν 
ή εφ’ όσον δεν επιθυμεί ο ίδιος, η Υπηρεσία θα του ανα¬ 
κοινώσει με έγγραφο την ημέρα κυνηγίου. Σε κυνηγούς οι 
οποίοι θα προσέλθουν για κυνήγι, χωρίς να ειδοποιηθούν 
από την Υπηρεσία, δεν θα επιτραπεί η είσοδό τους στο 
Αταλαντοννήσι. 

4.2. Ο αριθμός των κυνηγών για κάθε μέρα κυνηγίου, ο 
τρόπος και ο τόπος κυνηγίου, καθώς και άλλες λεπτομέ¬ 
ρειες του κυνηγίου, καθορίζονται από τον Επόπτη της 
Ε.Κ.Π. 

4.3. Σε κάθε τομέα επιτρέπεται να κυνηγάει μόνο μια 
ομάδα κυνηγών και ο αριθμός των κυνηγών κάθε ομάδας, 
δεν πρέπει να υπερβαίνει τους οκτώ (8). 

Άρθρο 5 

5.1. Οι ενδιαφερόμενοι κυνηγοί μπορούν να παρουσια- 
σθούν την ημερομηνία που καθορίσθηκε στην παραλία 
Αταλάντης (Σκάλα Αταλάντης) το αργότερο μέχρι την 
07:00 ώρα της ημέρας που έχει ορισθεί να κυνηγήσουν. 
Στην συνέχεια εφοδιάζονται με την Ειδική Άδεια και παίρ¬ 
νουν οδηγίες και λεπτομέρειες σχετικά με το κυνήγι από 
τα αρμόδια όργανα της Ε.Κ.Π. 

5.2. Ειδικότερα ενημερώνονται για τον τόπο συγκε- 
ντρώσεως, ώραενάρξεωςτου κυνηγίου και γενικά για τον 
τρόπο διεξαγωγής του κυνηγίου. 

5.3. Οι κυνηγοί πρέπει να γνωρίζουν τον κανονισμάτων 
Κυνηγετικών Περιοχών και τα θηράματα της περιοχής. 

5.4. Η Υπηρεσία δεν αναλαμβάνει καμία ευθύνη για την 
μετάβαση και επιστροφή των κυνηγών στο Αταλαντοννή¬ 
σι, τα δε έξοδα μεταβάσεως και επιστροφής βαρύνουν 
τους κυνηγούς εξ’ ολοκλήρου. 

5.5. Ο κυνηγός ή η ομάδα των κυνηγών που παίρνει μέ¬ 
ρος στο κυνήγι μέσα στην Ε.Κ.Π. συνοδεύεται από αρμό¬ 
δια δασικά όργανα της Ε.Κ.Π. Η Υπηρεσία δεν φέρει κα¬ 
μία ευθύνη για τυχόν τραυματισμό ή ατύχημα κ.λ.π. κυνη¬ 
γού κατά την διάρκεια κυνηγίου από οποιαδήποτε αιτία. 
Συνίσταται για την αποφυγή ατυχημάτων στους κυνη¬ 
γούς να φορούν διακριτικά - φωσφορίζοντα ρούχα ή αξε- 
σουάρ. 

Άρθρο 6 

6.1.0 κυνηγός έχει δικαίωμα να φέρει μαζί του ένα κυ¬ 
νηγετικό όπλο (μονόκαννο, δίκαννο). Χρήση επαναληπτι¬ 
κού όπλου (καραμπίνα) επιτρέπεται, εφόσον μπορεί να 
δεχτεί γέμισμα με τρία (3), το πολύ, φυσίγγια. Για όλα τα 
όπλα πρέπει να υπάρχουν άδειες κατοχής αυτών. 

6.2. Γιατο κυνήγι του αίγαγρου χρησιμοποιούνται απο¬ 
κλειστικά και μόνο μονόβολα φυσίγγια. Τα εννεάβολα ή 
οποιαδήποτε άλλα φυσίγγια απαγορεύονται. 

6.3. Κατά τις ημέρες και στους τομείς όπου επιτρέπεται 
το κυνήγι μόνο των πτερωτών θηραμάτων, απαγορεύεται 
η χρήση φυσιγγιών κάτω του Νο 3. 

6.4. Βοηθητικά μέσα όπως ασύρματοι, διόπτρες, μιμη¬ 
τές φωνών κ.λ.π. απαγορεύονται παντελώς. Κινητά τηλέ¬ 
φωνα απαγορεύονται να χρησιμοποιούνται ως βοηθητικά 
μέσα κυνηγίου. 

6.5.0 μεμονωμένος κυνηγός μπορεί να χρησιμοποιήσει 
μέχρι δύο υγιή πουλόσκυλα τα οποία πρέπει να υπακούν 
απόλυτα στο πρόσταγμα αυτού. Ομάδα με τρεις (3) κυνη¬ 
γούς, μπορεί να χρησιμοποιήσει μέχρι τρία (3) σκυλιά. 

6.6. Ομάδα μεγαλύτερη των τριών (3) κυνηγών, μπορεί να 
χρησιμοποιήσειτόσα σκυλιά όσα καιτα άτομα της ομάδας, σε 
καμία όμως περίπτωση, περισσότερα από πέντε (5) σκυλιά. 

6.7. Όλα τα σκυλιά πρέπει να έχουν βιβλιάριο υγείας, με 
πρόσφατη θεώρηση κτηνιάτρου και να φέρουν περιλαίμιο 
και μεταλλικό έλασμα, στο οποίο θα αναγράφεται το ονο¬ 
ματεπώνυμο καιτοτηλέφωνοτου ιδιοκτήτη τους, αλλιώς τα 
σκυλιά αυτά θα απαγορεύεται να συμμετέχουν στο κυνήγι. 

Άρθρο 7 

7.1. Κυνηγοί που δεν εφαρμόζουν το πρόγραμμα κυνη¬ 
γίου της Ε.Κ.Π. Αταλαντονήσουκαι δεν συμμορφώνονται 
με τις εντολές και τις υποδείξειςτωνοργάνωντης, θα στε¬ 
ρούνται του κυνηγίου, μέχρι δέκα (10) κυνηγετικές μέρες, 
μετά από πρόταση του Επόπτη της Ε.Κ.Π. και απόφαση 
του Δασάρχη Αταλάντης. Σε περίπτωση υποτροπής, θα 
κατάσχονται οι άδειες κυνηγίου (Κοινή και Ειδική) και το 
κυνηγετικό όπλο και, οι κυνηγοί, θα διώκονται ποινικά για 
παράβαση της ρυθμιστικής διάταξης κυνηγίου, κτάτο αρ- 
θρ. 287 παρ. 18 του Ν.Δ. 86/1969. 

7.2. Εάν από κυνηγό ή ομάδα κυνηγών, φονευθεί θήρα¬ 
μα του οποίου το κυνήγι απαγορεύεται, κατά το χρόνο 
εκείνο, η πράξη αυτή θεωρείται παράνομη Θήρα. Οι διε- 
νεργούντες παράνομη Θήρα της περίπτωσης αυτής θα 
διώκονται ποινικά, με τις διατάξεις περί Θήρας και για πα¬ 
ράβαση ρυθμιστικής διάταξης κυνηγίου (αρθρ. 287 παρ. 
18 Ν.Δ. 86/1969), τα θηράματα και μέσα κυνηγίου θα κα¬ 
τάσχονται και πέραν των άλλων επιπτώσεων, θα στερού¬ 
νται της ειδικής άδειας κυνηγίου για την τρέχουσα κυνη¬ 
γετική περίοδο. Τα κατασχεμένα θηράματα θα εκποιού¬ 
νται, οι δε παραβάτες θα αποκλείονται της δημοπρασίας. 

7.3. Σε περίπτωση που από κυνηγό, θα θανατωθεί θή¬ 
ραμα του οποίου ο αριθμός συμπληρώθηκε για την πα¬ 
ρούσα κυνηγετική περίοδο το θήραμα κατάσχεται και εκ¬ 
ποιείται επί τόπου ή εκτός της Ε.Κ.Π., ο κυνηγός δε, στε¬ 
ρείται της ειδικής άδειας κυνηγίου για την τρέχουσα 
κυνηγετική περίοδο. 

7.4. Σε περίπτωση που κυνηγός, θανατώσει θήραμα και 
το αποκρύψει, το θήραμα κατάσχεται και εκποιείται επί 
τόπου ή εκτός Ε.Κ.Π., ο κυνηγός δε, διώκεται ποινικά και 
στερείται της ειδικής άδειας κυνηγίου για την τρέχουσα 
κυνηγετική περίοδο. 


7.5. Σε περίπτωση που κυνηγός, σε κυνήγι Αίγαγρου 
χρησιμοποιήσει εννεάβολλα φυσίγγια (σφαιρίδια) ή οποι¬ 
αδήποτε άλλα φυσίγγια, πλην των μονόβολων (βλημά¬ 
των), το τυχόν θηρευθέν θήραμα κατάσχεται και εκποιεί¬ 
ται επί τόπου ή εκτός της Ε.Κ.Π., ολόκληρη η ομάδα στε¬ 
ρείται της ειδικής άδειας κυνηγίου για την τρέχουσα 
κυνηγετική περίοδο. 

7.6. Απαγορεύεται το κυνήγι μη αναπτυγμένων θηρα¬ 
μάτων προκειμένου για Αίγαγρο. Αναπτυγμένο θεωρείται 
ο Αίγαγρος άνω των δύο (2) ετών. Οι παραβάτες κυνηγοί, 
πέραν των ποινικών τους ευθυνών, κατά το άρθρο 287 
παρ. 21 του Ν.Δ. 86/1969, καταβάλουν την αξία τους στο 
διπλάσιο και στερούνται της ειδικής άδειας κυνηγίου για 
την τρέχουσα κυνηγετική περίοδο. 

7.7. Κυνηγός που πυροβολεί θηράματα, από απόσταση 
μεγαλύτερη των 40 μέτρων (πλην των χονδρών θηραμά¬ 
των), πέραν των ποινικών του ευθυνών, απομακρύνεται 
άμεσα από την Ε. Κ. Π. 

7.8. Σε περίπτωση που κυνηγός, θηρεύσει περισσότερα 
των επιτρεπόμενων, για κάθεμέρα κυνηγίου, θηράματα η 
πράξη αυτή θεωρείται παράνομη Θήρα και εφαρμόζονται 
τα προβλεπόμενα από τα άρθρα 7.2. 

7.9. Κυνηγοί, που έχουν απομακρυνθεί από την ομάδα 
τους, απομακρύνονται απάτην Ε.Κ.Π. και στερούνται του 
κυνηγίου, χωρίς καμία άλλη διατύπωση ή αποζημίωση . 

Άρθρο 8 

8.1. Μετά το τέλος του κυνηγίου, ο φύλακας ή το εντε¬ 
ταλμένο δασικό όργανο της Ε. Κ. Π., εκδίδει απόδειξη πλη¬ 
ρωμής από τριπλότυπο στέλεχος, το οποίο έχει τις αυτές 
ενδείξεις με το δελτίο εισόδου και εισπράττει το σχετικό 
ποσό. Το αντίγραφο της απόδειξης που θα δίνεται στον 
κυνηγό, αποτελεί νόμιμο τίτλο κατοχής των θηραμάτων 
που αναγράφονται για την μεταφορά κ.λ.π. αυτών. 

8.2. Ομάδα κυνηγών δικαιούται να κατανέμει μεταξύ 
των μελών αυτής, μέχρι το ανώτερο επιτρεπτό όριο, τα 
θηράματα που κυνηγήθηκαν από αυτή. 

8.3. Όταν η ομάδα αποτελείται από Έλληνες κυνηγούς 
και κυνηγούς υπηκόους Κρατών μελώντης Ευρωπαϊκής 
Ένωσης, τότε οι τιμές όλων των φονευθέντων θηραμά¬ 
των καθορίζονται από τις τιμές των θηραμάτων που ανα¬ 
γράφονται στη στήλη (3) του παρακάτω πίνακα. Αν η 
ομάδα έχει και αλλοδαπούς κυνηγούς άλλων ξένων κρα¬ 
τών τότε οι τιμές καθορίζονται με τη στήλη (4) του πίνα¬ 
κα. 

Άρθρο 9 

9.1. Με απόφαση του Δ/ντή Δασών Ν Φθιώτιδας ύστερα 
από εισήγηση του Επόπτη, είναι δυνατό να τροποποιηθεί 
το πρόγραμμα Θήρας ή να διακοπεί για ορισμένο χρόνο το 
κυνήγι ή οριστικά για ένα ή όλα τα είδη θηραμάτων. 

9.2. Ο Επόπτης της Ε.Κ.Π. μπορεί, σε περίπτωση κακο¬ 
καιρίας όταν δεν μπορεί να διεξαχθεί το κυνήγι, να καθο¬ 
ρίσει ως μέρα αυτού την επομένη ή και άλλη μέρα. 

9.3. Διακόπτεται το κυνήγι σε οποιαδήποτε περίπτωση 
κρίνει ο Επόπτης της Ε.Κ.Π. 

Άρθρο 10 

10.1. Κατά την Κυνηγετική περίοδο 2004-2005 επιτρέ¬ 
πεται για κάθε κυνηγό το κυνήγι των κατωτέρω θηραμά¬ 
των σε αριθμό και τιμή μονάδας. 

Α/Α 

είδος θηράματος 

Επιτρεπόμενος 

Τιμή μονάδας 

Τιμήμονάδος 



Αριθμός 

ευρώ 

ευρώ 




Κυνηγοί Έλληνες 

Αλλοδαποί 




και υπήκοοι 

κυνηγοί εκτός 




Κρατών Ε.Ε. 

Ε.Ε. 

1. 

Φασιανός 

4 

11,75 

17,60 

2. 

Πέρδικα 

5 

8,8 

14,67 

3. 

Ορτύκι 

5 

4,4 

5,88 

4. 

Αγριοκούνελο 

Απεριόριστος 

1,45 

8,8 

5. 

Μπεκάτσα 

10 

5,88 

8,8 

6. 

Περιστεροειδή 

15 

4,4 

6,45 

7. 

Τσίχλες- Κοτσύφια 

30 

2,35 

3,52 

8. 

Αίγαγρος 

1 ανά ομάδα 

176,11 

293,47 


Οι ανωτέρω τιμές επιβαρύνονται με Φ.Π.Α. 8%. 

Ο ανώτερος αριθμός θηραμάτων που μπορεί να σκοτω¬ 
θούν, καθορίζεται σε 12 Αίγαγρους, 2.000 Φασιανούς, 
200 Ορτύκια, 3.000 Πέρδικες και απεριόριστος αριθμός 
λοιπών θηραμάτων. 

Για την κυνηγετική περίοδο 2004-2005 και για πειραμα¬ 
τικούς σκοπούς μπορεί να σκοτωθούν θηλυκοί Φασιανοί 
μέχρι ποσοστού 50% του υπάρχοντος πληθυσμού. 

Άρθρο 11 

11.1. Η κυνηγετική περίοδος της Ε.Κ.Π. Αταλαντονησί- 
ου αρχίζει τις 4 Οκτωβρίου 2004 ημέρα Δευτέρα και λήγει 
στις 15 Δεκεμβρίου 2004 ημέρα Τετάρτη. 

Ημέρες κυνηγίου ορίζονται: 

α) Για πτερωτά θηράματα και Αγριοκούνελο: η Δευτέ¬ 
ρα, και η Τετάρτη εκτός εάν είναι ημέρα αργίας. 

β) Για τον Αίγαγρο: η Πέμπτη και συγκεκριμένα μόνο οι 
εξής ημερομηνίες: 4/11.-11/11-18/11 -25/11 -3/12-10/12. 

Με απόφαση του Δ/ντή Δασών Ν. Φθιώτιδας είναι δυνα¬ 
τό οι ανωτέρω ημερομηνίες να τροποποιούνται, όταν οι 
συνθήκες το επιτρέπουν. 

Άρθρο 12 

12.1. Οι συνοδοί κυνηγών οι οποίοι υποχρεωτικά πρέπει 
να είναι ενήλικες χωρίς όπλο στη διάρκεια του κυνηγίου, 
πληρώνουν τέλος εισόδου 10 ευρώ (πλέον Φ.Π.Α. 18%), 
για κάθε ημέρα. Οι άλλοι επισκέπτες μπορούν να μπαί¬ 
νουν χωρίς να πληρώνουν. 

12.2. Όλοι οι επισκέπτες οφείλουν να τηρούν τον κανο¬ 
νισμό προστασίας και ησυχίας των θηραμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 16 Σεπτεμβρίου 2004 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΠΑΥΛΟΣ ΑΠΟΣΤΟΛΟΠΟΥΛΟΣ 


Αριθ. 12491 (5) 

Συγκρότηση τριμερούς Επιτροπής του άρθρ. 2 της υπ’ 
αριθ. 337410/10.7.1998 κοινής υπουργικής απόφα- 
σης. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

1. Το Ν. 2520/1997 «Μέτρα για τους νέους αγρότες, σύ¬ 
σταση Οργανισμού Γεωργικής Επαγγελματικής Εκπαί¬ 
δευσης Κατάρτισης και Απασχόλησης και άλλες διατα¬ 
γές». 

2. Την υπ’ αριθμ. 337410/10.7.1998 κοινή απόφαση των 
Υπουργών: α) Εσωτερικών, Δημόσιας Διοίκησης και Απο¬ 
κέντρωσης, β) Οικονομικών και γ) Γεωργίας με λεπτομέ¬ 
ρειες εφαρμογής του Ν. 2520/1997. 

3. Το υπ’ αριθμ. 12825/3.9.2004έγγραφοτηςΔ.Ο.Υ. Με¬ 
σολογγίου. 

4. Το υπ’ αριθμ. 787/7.9.2004 έγγραφο της Ε.Α.Σ. Με¬ 
σολογγίου, αποφασίζουμε: 

Συγκροτούμε τριμελή επιτροπή αποτελούμενη από 
τους: 

1) Αντώνιο Σπυρόπουλο, γεωπόνο της Δ/νσης Αγροτι¬ 
κής Ανάπτυξης με αναπληρωτή τον Μιχαήλ Χαραλά- 
μπους, γεωπόνο της ιδίας Υπηρεσίας. 

2) Ανδρέα Χειμώνα, υπάλληλο της Δ.Ο.Υ. Μεσολογγίου 
με αναπληρωτή τονΔιονύσιο Δημάκη υπάλληλο της ίδιας 
Υπηρεσίας. 

3) Ανδρέα Παναγιωτόπουλο ως εκπρόσωπο της Ε.Α.Σ. 
Μεσολογγίου - Ναυπακτίας με αναπληρωτή τον Παντελή 
Κρανιώτη. 

Έργο της επιτροπής είναι η εξέταση των αιτήσεων των 
ενδιαφερομένων του άρθ. 2 της κοινής υπουργικής από¬ 
φασης 377410/10.7.1998 για την απόδειξη της ιδιότητας 
αυτών ως αγροτών, νέων αγροτών, νεοεισερχομένων νέ¬ 
ων στον αγροτικό τομέα και εργατών γης. 

Εισηγητή της επιτροπής ορίζουμε την υπάλληλο της 
Αγροτικής Ανάπτυξης Αδαμάντιο Ταμπάκη με αναπληρω¬ 
τή την υπάλληλο της ίδιας Υπηρεσίας Ερμιόνη Κατσά- 
μπαλου. 

Η θητεία των μελών είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 7 Σεπτεμβρίου 2004 

Ο Νομάρχης 
ΔΗΜΗΤΡΗΣ ΣΤΑΜΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 ουίΌ για κάθε επιπλέον οκτασέλιδο ή μέρος αυτού. 

• Γιατα φωτοαντίγραφα ΦΕΚ σε 0,15 θογο ανά σελίδα. 

Σε μορφή Οϋ: 


Τεύχος 


Περίοδος 


ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οό-Γοπι και μέχρι 100 σελίδες σε 5 βυΐΌ προσαυξανόμενη 
κατά 1 θυτο ανά 50 σελίδες. 

Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-τοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος 1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555, ίαχ :210-9472556 ϊπίθπίθΐ: ΙτΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠΕΤ (5%του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθιτίΘί, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































